Kedves Megbízott Koordinátorok!

A Vértes-Gerecse Közösség „Tájfajta gyümölcsfák telepítése Tata és környékén” elnevezéssel programot indított a MOL Alapítvány/a MOL Helyi Érték Program támogatásával.

Megkerestük a tatai járáshoz tartozó kistelepüléseket, melyek közül az alábbiak jelezték részvételi szándékukat:

Baj, Kocs, Neszmély, Vértestolna.

Következő lépésként összeállítottunk településenként egy-egy kérdőívet. Azt szeretnénk kérni, hogy ezt legyetek szívesek eljuttatni a helyi civil szervezetek, iskolák, helyi lakoson számára minél szélesebb körben.

A Google kérdőív ezen a linken megtalálható: <https://forms.gle/c9QifFgGwvqrtoMi8>

Azért készítettük ilyen formában, mert ez nagyban megkönnyíti a kiértékelést. A kitöltéshez is néhány perc elegendő, és nem kell összegyűjteni a kitöltött kérdőíveket sem.

Word fomátumban is küldjük, ha ez elfogadhatóbb, jobban kezelhető. Emennyiben inkább ezt részesítitek előnyben, illetve ilyet is kaptok vissza kitöltve, kérjük, hogy a munkaszervezet@vercse.hu e-mail címre küldjétek vissza.

Azt szeretnénk kérni, hogy a kérdőíveket január végéig legyetek szívesek kitöltetni, eljuttatni a célcsoportok számára. Az eredményekről pedig minden települést értesítünk.

Ezzel párhuzamosan fontolóra kellene venni a telepítési helyszíneket (önkormányzati vagy egyházi tulajdonban levő területek jöhetnek szóba). Lehet teljesen új telepítés, vagy már meglévő kert/ültetvény kiegészítése is. Ezekről is szeretnénk információt kérni, és meg is szeretnénk őket nézni. Mivel 4 település jelentkezett a programra, ezért településenként 25-25 fa ültetésére lesz lehetőség. Kérem, hogy ennek figyelembe-vételével gondolkodjanak az önkormányzatok a szóba jöhető helyszíneken (fák közötti távolság min. 4-5m a javaslat szerint).

A későbbiekben szeretnénk az iskolákat is bevonni, valamilyen játékos formában.

A gyümölcsfák ültetését és a rendezvényeket is 2021. tavaszára ütemezzük. A gyümölcsfák átadásra kerülnek az önkormányzatok számára, melyről majd egy átadás-átvételi dokumentum készül. Ezzel vállalja az önkormányzat a fák további gondozását, ápolását is.

Tata, 2021.01.18.

 Tisztelettel és üdvözlettel:

 Móricz Beáta

 msz vezető

Vértes-Gerecse Közösség

Koordinátorok:

Baj - Schunder Tibor polgármester

Kocs - Simon László polgármester

Neszmély - Soltész Babett

Egyéb, bevonni kívánt szervezet: Neszmélyi Református Egyházközség.

Vértestolna - Hartai József alpogármester